วันนี้ ยูเนสโกจัดพิธีถวายราชสดุดีรัชกาลที่ 9 ที่ปารีส
วันนี้ (26 ก.ย.2560) ผู้สื่อข่าวรายงานว่า ผู้แทนองค์กรนานาชาติเตรียมร่วมถวายราชสดุดีเทิดพระเกียรติพระบาทสมเด็จพระปรมินทรมหาภูมิพลอดุลยเดช ในการประชุม อินเตอร์เนชั่นแนล พีซ คอนเฟอเรนซ์ 2017 ซึ่งจะจัดขึ้นที่องค์การยูเนสโก กรุงปารีส ประเทศฝรั่งเศส ระหว่างวันที่ 26-28 ก.ย.นี้ตามธรรมนูญขององค์การพุทธศาสนิกสัมพันธ์แห่งโลก (พ.ส.ล.) พระบาทสมเด็จพระปรมินทรมหาภูมิพลอดุลยเดช ทรงเป็นองค์เอกบรมราชูปถัมภกขององค์การ พ.ส.ล. และเมื่อเสด็จสู่สวรรคาลัย ในนามของพุทธศาสนิกชนทั่วโลก น้อมรำลึกในพระมหากรุณาธิคุณอันหาที่สุดมิได้ จึงได้จึงจัดให้นานาชาติร่วมกันถวายราชสดุดีเทิดพระเกียรติ ในการประชุม อินเตอร์เนชั่นแนล พีซ คอนเฟอเรนซ์ 2017 โดยวันนี้คณะผู้จัดงานได้เชิญนางอีริน่า โบโกวา ผู้อำนวยการใหญ่องค์การยูเนสโก และไมเคิล ว็อป ประธานกรรมการบริหารองค์การยูเนสโก ขึ้นกล่าวสดุดี พร้อมด้วยตัวแทนผู้แทนถาวรจากนานาประเทศ ตัวแทนผู้นำพระพุทธศาสนาจากประเทศต่างๆ รวมถึงตัวแทนจากองค์การพุทธศาสนิกสัมพันธ์แห่งโลก เริ่มพิธีตั้งแต่ 08.30 น. ซึ่งตรงกับเวลา 14.30 น. ในประเทศไทยนอกจากนี้ นักวิชาการระดับโลก จะนำเสนอเกี่ยวกับแนวคิดของศาสตร์พระราชาสู่การพัฒนาอย่างยั่งยืนและเศรษฐกิจพอเพียง ขณะที่กระทรวงวัฒนธรรมจะนำนิทรรศการจดหมายเหตุฉบับวิดีทัศน์ ทรงสถิตในดวงใจไทยนิรันดร์ ไปร่วมจัดแสดง
ยูเนสโกจัดพิธีถวายราชสดุดีเทิดพระเกียรติพระบาทสมเด็จพระปรมินทรมหาภูมิพลอดุลยเดช ที่ปารีส ฝรั่งเศส ในวันนี้ (26 ก.ย.) เวลา 14.30 น. 
ข่าวไทยพีบีเอส,ไทยพีบีเอส,ThaiPBSnews,ThaiPBS,ยูเนสโก,ในหลวง,รัชกาลที่9,ถวายราชสดุดี